**Ministru kabineta noteikumu projekta**

**“Grozījumi Ministru kabineta 2018. gada 27. novembra noteikumos Nr. 719 „Kārtība, kādā nosaka alkohola koncentrāciju asinīs un izelpotajā gaisā un konstatē narkotisko vai citu apreibinošo vielu ietekmi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts sekretāru sanāksmes 2017. gada 10. augusta protokollēmuma (prot. Nr. 31, 33. §) 9. punkts;Administratīvās atbildības likuma 75. panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Administratīvās atbildības likuma 75. panta otrajā daļā ir iekļauts pilnvarojums Ministru kabinetam noteikt kārtību, kādā aprēķina izdevumus, kas saistīti ar apreibinošo vielu ietekmes konstatēšanai veiktajām pārbaudēm, un kārtību, kādā par minētajiem izdevumiem informē iestādi, kuras amatpersona pieņem nolēmumu par sodu.Ministru kabineta 2018. gada 27. novembra noteikumi Nr. 719 „Kārtība, kādā nosaka alkohola koncentrāciju asinīs un izelpotajā gaisā un konstatē narkotisko vai citu apreibinošo vielu ietekmi” (turpmāk – Noteikumi Nr. 719) ir izdoti saskaņā ar Ceļu satiksmes likuma 43.5panta pirmo un otro daļu un paredz kārtību:* kādā nosakāma alkohola koncentrācija asinīs un izelpotajā gaisā, izdevumu apmēru par alkohola koncentrācijas pārbaudes veikšanu izelpotajā gaisā;
* narkotisko vai citu apreibinošu vielu ietekmes konstatēšanas kārtību;
* kārtību, kādā sedz izdevumus, kas saistīti ar alkohola koncentrācijas un narkotisko vai citu apreibinošu vielu ietekmes pārbaužu veikšanu, kā arī to personu loku, kuras sedz minētos izdevumus.

Noteikumi Nr. 719 attiecas uz transportlīdzekļu vadītājiem veiktajām pārbaudēm. Pārējo personu pārbaudes, lai konstatētu apreibinošo vielu ietekmi, tiek veiktas atbilstoši Ministru kabineta 2008. gada 2. jūnija noteikumiem Nr. 394 “Alkohola, narkotisko, psihotropo vai toksisko vielu ietekmes pārbaudes kārtība””, kuru 8., 9., 10. un 11. pielikums ir piemērojams attiecībā uz Noteikumos Nr. 719 paredzētajām pārbaudēm. Lai nodrošinātu Administratīvās atbildības likumam pakārtoto tiesību normu ieviešanu līdz šī likuma spēkā stāšanās brīdim, ir izstrādāts Ministru kabineta noteikumu projekts „Grozījumi Ministru kabineta 2018. gada 27. novembra noteikumos Nr. 719 „Kārtība, kādā nosaka alkohola koncentrāciju asinīs un izelpotajā gaisā un konstatē narkotisko vai citu apreibinošo vielu ietekmi”” (turpmāk – projekts).Projekta 1. punkts paredz saskaņot Noteikumos Nr. 719 lietoto terminoloģiju ar Administratīvās atbildības likumā lietoto, aizstājot vārdkopu „izelpotais gaiss” ar vārdkopu „izelpas gaiss”.Projekta 2.punkts paredz papildināt Noteikumu Nr. 719 izdošanas pamatu ar Administratīvās atbildības likuma 75. panta otro daļu.Projekta 3. un 4. punkts precizē Noteikumu Nr. 719 tvērumu atbilstoši Administratīvās atbildības likuma 75. panta otrajai daļai.Projekta 5.-7. punkts redakcionāli precizē Noteikumu Nr. 719 normas, kas nosaka alkohola koncentrācijas pārbaudi izelpas gaisā, nemainot to būtību.Projekta 8. un 9.punkts paredz atsevišķu Noteikumu Nr. 719 normu svītrošanu, tās daļēji iekļaujot jaunā nodaļā. Nodaļa nosaka medicīniskās pārbaudes izdevumu aprēķina kārtību, vienlaikus precizējot izdevumu segšanas kārtību.Alkohola koncentrācijas pārbaužu un narkotisko vai citu apreibinošo vielu ietekmes pārbaužu izdevumu apmēru nosaka ārsts, kas veic medicīnisko pārbaudi, saskaņā ar ārstniecības iestādes apstiprinātu cenrādi un atbilstoši faktiski veiktajām pārbaudēm, kas norādītas medicīniskās pārbaudes protokolā.Medicīniskās pārbaudes izdevumus sākotnēji sedz iestāde, kuras darbinieks nosūtījis transportlīdzekļa vadītāju uz medicīnisko pārbaudi. Vienlaikus noteikti gadījumi, kad iepriekš minētos procesuālos izdevumus iestādei sedz transportlīdzekļa vadītājs. Tāpat noteikta kārtība tās iestādes, kurai nosūta materiālus par iespējamo administratīvo pārkāpumu pēc piekritības, informēšanai par procesuālajiem izdevumiem. Projekts paredz atteikšanos no maksas par alkohola koncentrācijas pārbaudi izelpas gaisā, ko ar portatīvo ierīci veic Valsts policijas vai Valsts robežsardzes darbinieks.Paredzēts, ka projekts stājas spēkā vienlaikus ar Administratīvās atbildības likumu. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Transportlīdzekļu vadītāji, attiecībā pret kuriem tiek uzsākta administratīvā pārkāpuma lietvedība saistībā ar transportlīdzekļa vadīšanu apreibinošo vielu ietekmē. Valsts policijas vai Valsts robežsardzes darbinieki, kas ar portatīvo ierīci veic alkohola koncentrācijas pārbaudi izelpas gaisā.2019. gadā par pārkāpumiem ceļu satiksmē sastādīti 208 586 administratīvā pārkāpuma protokoli, t.sk., 3 761 par transportlīdzekļu vadīšanu alkohola reibumā vai narkotisko vai citu apreibinošu vielu ietekmē. |
| 2. | Tiesiskā regulējuma ietekme uz tautsaimniecību un administratīvo slogu | Samazinās administratīvais slogs, jo fiziskajām personām netiks piemērota maksa par alkohola koncentrācijas pārbaudi izelpā, ko ar portatīvo ierīci veic Valsts policijas vai Valsts robežsardzes darbinieks, savukārt iestādēm nebūs jāveic šo ieņēmumu administrēšana. Vienlaikus samazināsies ieņēmumi par veiktajām pārbaudēm ar portatīvo ierīci un šos izdevumus paredzēts segt no izdevumu ekonomijas, kas radīsies administratīvi sodītajām personām vairs nepiemērojot arestu. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 972 222 | -35 253 | 972 222 | -117 509 | 972 222 | -117 509 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 972 222 | -35 253 | 972 222 | -117 509 | 972 222 | -117 509 | 0 |
| 1.2. valsts speciālais budžets |  0 | 0  | 0  | 0  | 0  | 0  | 0  |
| 1.3. pašvaldību budžets |  0 | 0 | 0 | 0 | 0 | 0 | 0 |
| 2. Budžeta izdevumi | 972 222 | 0 | 0 | 0 | 0 | 0 | 0 |
| 2.1. valsts pamatbudžets | 972 222 | 0 | 0 | 0 | 0 | 0 | 0 |
| 2.2. valsts speciālais budžets |  0 | 0 | 0 | 0 | 0 | 0 | 0 |
| 2.3. pašvaldību budžets |  0 | 0 | 0 | 0 | 0 | 0 | 0 |
| 3. Finansiālā ietekme |  0 | -35 253 | 0 | -117 509 | 0 | -117 509 | 0 |
| 3.1. valsts pamatbudžets |  0 | -35 253 | 0 | -117 509 | 0 | -117 509 | 0 |
| 3.2. speciālais budžets |  0 | 0 | 0 | 0 | 0 | 0 | 0 |
| 3.3. pašvaldību budžets |  0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 35 253 | 0 | 117 509 | 0 | 117 509 | 0 |
| 5. Precizēta finansiālā ietekme | X |  0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Noteikumu Nr. 719 10. punkts nosaka, ka, ja saskaņā ar Valsts policijas vai Valsts robežsardzes darbinieka veiktajiem mērījumiem, izmantojot portatīvo mērierīci, alkohola koncentrācija izelpas gaisā ir vienāda ar [Ceļu satiksmes likumā](https://likumi.lv/ta/id/45467-celu-satiksmes-likums) noteikto alkohola koncentrāciju asinīs, kuru sasniedzot aizliegts vadīt transportlīdzekli, vai lielāka par to, pārbaudes izdevumus 15,65 *euro* apmērā sedz transportlīdzekļa vadītājs. Par procesuālajiem izdevumiem uzskatāmi tikai tiešie izdevumi, kas saistīti ar mērījuma veikšanu (procesuālo izdevumu apjomā nevar tikt uzskaitīts portatīvās mērierīces nolietojums, tās verifikācijas izdevumi, remonta un tamlīdzīgi izdevumi, jo mērierīces tiek izmantotas Valsts policijas un Valsts robežsardzes pamatfunkciju izpildei un tiek lietotas, pārbaudot jebkuru transportlīdzekļa vadītāju). No minētā izriet, ka procesuālie izdevumi, konstatējot attiecīgu alkohola koncentrāciju izelpas gaisā, būs tikai mērierīces iemutes izmaksas. Atbilstoši iepirkumam vienas iemutes cena ir no 0,15 līdz 0,24 *euro*. Šādus procesuālos izdevumus transportlīdzekļa vadītājiem turpmāk nebūtu jāsedz arī tāpēc, ka administratīvās izmaksas un administratīvais slogs (piemēram, informācija par personām, maksājamiem un samaksātajiem procesuālajiem izdevumiem ievadāma resursu vadības sistēmā, nodrošināma kontrole par samaksu) ir ievērojams. Būtiski norādīt, ka saskaņā ar grozījumiem Ceļu satiksmes likumā, kas stājās spēkā 2020.gada 13.janvārī, ir palielināts maksimālais sods par transportlīdzekļa vadīšanu vai mācīšanu vadīt transportlīdzekli, ja izelpas gaisa vai asins pārbaudē konstatētā alkohola koncentrācija asinīs pārsniedz noteikto normu. Vienlaikus no 2020.gada 1.jūlija vairs nav paredzēts arests šādiem transportlīdzekļu vadītājiem. Līdz ar to samazināsies izdevumi arestēto personu uzturēšanai (ēdināšanai, medicīniskai aprūpei) (vienlaikus jānorāda, ka ēdināšanas izdevumi ik gadu pieaug, līdz ar to daļa no ieekonomētajiem līdzekļiem tiks novirzīta izdevumu pieaugumu segšanai). Turklāt iemutes (arī portatīvās mērierīces) pamatā tiek iegādātas no finanšu līdzekļiem, ko saskaņā ar Sauszemes transportlīdzekļu īpašnieku obligātās civiltiesiskās apdrošināšanas likuma 57. panta trešo daļu Ceļu satiksmes drošības padome piešķir Iekšlietu ministrijas padotības iestādēm (turpmāk – OCTA līdzekļi). Līdz šim ieņēmumi no pārbaudes izdevumiem tika piesaistīti ar pārbaudēm saistīto izdevumu segšanai.**Valsts policija**\* (budžeta programma 06.00.00 “Valsts policijas darbība”)- Ievērojot, ka ieņēmumu un izdevumu apjoms atkarīgs no veikto pārbaužu skaita un nav precīzi plānojams, pieņemts, ka likumā “Par valsts budžetu 2020. gadam” un likumā “Par vidēja termiņa budžeta ietvaru 2020., 2021. un 2022. gadam” plānotie ieņēmumi un izdevumi ir 2019. gada līmenī: **972 222 *euro****.* ko veido:*IEŅĒMUMI:*- Dotācija no vispārējiem ieņēmumiem - 585 612 *euro***-** Ieņēmumi no maksas pakalpojumiem un citi pašu ieņēmumi (ieņēmumi par alkohola reibuma ekspertīzēm - 386 610 *euro*tai skaitā:par alkohola ietekmes pārbaudi ar portatīvo mērierīci - **117 509 *euro***izdevumu atmaksa, par alkohola ietekmes pārbaudi slimnīcās -269 101 *euro**IZDEVUMI:*- Maksa par ekspertīzēm (VSIA "Rīgas psihiatrijas un narkoloģijas centrs", pilsētu un rajonu slimnīcas) ­- 883 950 *euro*- Portatīvo mērierīču remonts, verificēšana, kalibrēšana, rezerves daļu u.c. materiālu iegāde - 88 078 *euro*- Aizturēto personu medicīnas izdevumi **-** 194 *euro* Ievērojot, ka pārbaudes izdevumi no 2020. gada 1. jūlija vairs netiks iekasēti, prognozējams šāds šo ieņēmumu samazinājums:2020. gadā – 35 253 *euro* (netiek iekasēti 30% no plānotajiem ieņēmumiem)2021. gadā un turpmāk katru gadu – 117 509 *euro*Finanšu līdzekļi papildu izdevumu finansēšanai – nosacītā izdevumu ekonomija, kas rodas, no 2020. gada 1. jūlija, nepiemērojot arestu: (18 979:2)x13,64 *euro*=129 437*euro*Pieņēmumi:-kopējais vidējais arestā pavadītais diennakšu skaits gadā -18 979- vidējais ēdināšanas izdevumu apmērs dienā - 13,64 *euro* (ievērojot, ka šie izdevumu katru gadu pieaug, ekonomija varētu būt mazāka)\* Valsts robežsardze nesaņem ieņēmumus no pārbaudes izdevumu samaksas, tos saņem Valsts policija. Valsts robežsardzes izdevumi, kas saistīti ar pārbaužu veikšanu, tiek segti budžeta programmai 10.00.00 “Valsts robežsardzes darbība” piešķirto finanšu līdzekļu ietvaros, tai skaitā no OCTA līdzekļiem. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešams izdarīt analoģiskus grozījumus Ministru kabineta 2008. gada 2. jūnija noteikumos Nr. 394 “Alkohola, narkotisko, psihotropo vai toksisko vielu ietekmes pārbaudes kārtība””, t.sk. svītrojot normu, kas nosaka, ka, ja veicot pārbaudi ar portatīvo mērierīci izelpas gaisā konstatētā alkohola koncentrācija pārsniedz 0,5 promiles (ieskaitot), pārbaudes izdevumus 15,65 euro apmērā sedz pārbaudāmā persona. |
| 2. | Atbildīgā institūcija | Veselības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par Ministru kabineta noteikumu projektu informēta sabiedrība, informāciju publicējot Iekšlietu ministrijas tīmekļa vietnē. |
| 2. | Sabiedrības līdzdalība projekta izstrādē | Ministru kabineta noteikumu projekts 2018. gada 10. decembra publicēts Iekšlietu ministrijas tīmekļa vietnē. Sabiedrībai viedokli bija iespējams iesniegt līdz 2018. gada 24. decembrim. |
| 3. | Sabiedrības līdzdalības rezultāti | Par Ministru kabineta noteikumu projektu komentāri nav saņemti.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Valsts policija, Valsts robežsardze, Iekšlietu ministrijas Informācijas centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē iesaistīto institūciju funkcijas un uzdevumus.Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav. |

Iekšlietu ministrs Sandis Ģirģens

Vīza:

valsts sekretārs Dimitrijs Trofimovs

Zaķis, 67219587

imants.zakis@iem.gov.lv

Strode, 29244732

Alda.strode@iem.gov.lv